SL
C 64/32
Uradni list Evropske unije
21.2.2023
(13)
Latvija je z dopisom z dne 1. decembra 2022 priglasila spremembe svoje preglednice nacionalnih dodelitev.
Zaradi popravkov toplotne bilance pri napravi LV-206234 se je zvišala pretekla raven dejavnosti podnaprave za daljinsko ogrevanje.
(14)
Nizozemska je z dopisi z dne 8. marca 2022, 23. marca 2022, 16. junija 2022, 14. oktobra 2022 in 24. oktobra 2022 priglasila spremembe svoje preglednice nacionalnih dodelitev.
Pri napravi NL-366 je bil vir toplote pomotoma obravnavan kot upravičena toplota v okviru podnaprave z referenčno vrednostjo za toploto.
Poleg tega pri napravi NL-366 v podnapravi za vodik ni bila vključena sporočena toplota.
Obe napaki sta bili popravljeni.
Pri napravi NL-54 je bila popravljena pretekla raven dejavnosti podnaprave z referenčno vrednostjo za toploto in tveganjem selitve virov CO2.
Pri napravi NL-110 je bila popravljena pretekla raven dejavnosti podnaprave z emisijami iz proizvodnih procesov.
Pri napravi NL-205924 so bile popravljene napake pri porabi električne energije in faktor izmenjave električne energije za podnapravo za proizvodnjo stirena.
Pri napravi NL-205924 sta bili popravljeni bilanca odpadnega plina in toplotna bilanca.
Pri napravi NL-205926 so bile popravljene nedoslednosti glede meja in izračunov v zvezi s podnapravo z emisijami iz proizvodnih procesov.
(15)
Romunija je z dopisom z dne 14. novembra 2022 priglasila spremembe svoje preglednice nacionalnih dodelitev.
Zaradi popravkov toplotne bilance pri napravi RO-207234 se je znižala pretekla raven dejavnosti podnaprave za daljinsko ogrevanje.
(16)
Švedska je z dopisom z dne 1. decembra 2022 priglasila popravke svoje preglednice nacionalnih dodelitev.
Pri napravi SE-471 se je znižala pretekla raven dejavnosti podnaprave za fin nepremazan papir.
V prejšnjih podatkih so bili vključeni neprodani proizvodi, ki so bili vrnjeni v predelavo.
Ta del je bil odštet od pretekle ravni dejavnosti.
Pri napravi SE-475 je bila popravljena pretekla raven dejavnosti podnaprav za nepremazan in premazan karton.
V prejšnjih podatkih so bili vključeni neprodani proizvodi, ki so bili vrnjeni v predelavo.
Ta del je bil odštet od pretekle ravni dejavnosti.
(17)
Priglašene preglednice nacionalnih dodelitev so v skladu z Direktivo 2003/87/ES, Delegirano uredbo Komisije (EU) 2019/331 in Sklepom Komisije (EU) 2021/355 –
SKLENILA:
Edini člen Centralnemu administratorju evidence transakcij Evropske unije se naroči, da v evidenco transakcij Evropske unije vnese popravljene preglednice nacionalnih dodelitev za Češko, Dansko, Nemčijo, Irsko, Španijo, Francijo, Italijo, Latvijo, Madžarsko, Nizozemsko, Romunijo in Švedsko s končnimi letnimi količinami za prehodno brezplačno dodelitev pravic do emisije za obdobje 2021–2025, kot je določeno v Prilogi.
V Bruslju, 21 decembra 2022
Za Komisijo Frans TIMMERMANS izvršni podpredsednik